als_Latn dik_Latn sag_Latn
Isa Mustafa parashikon: Hoti është trashëgimtari im në Zyrën e Kryeministrit!
Kryetari i Lidhjes Demokratike të Kosovës, Isa Mustafa, ka thënë të mërkurën në hapje të fushatës zgjedhore në Podujevë, se Kandidati për kryeministër nga LDK-AKR-Alternativa, Avdullah Hoti, do të jetë trashëgimtar i Zyrës së tij në Kryeministri, njofton Klan Kosova.
“Avdullah Hoti ka tipare tipike të një burrështetasi të fortë për të udhëhequr qeverinë e ardhshme të Kosovës. Ai është patriot që punon dhe e zhvillon shtetin e tij. Hoti ka tipare të një vizionari qëndrestar që çon përpara kauzën e tij”, ka thënë Mustafa.
Mustafa ju ka bërë thirrje gjithë qytetarëve të Kosovës që të rreshtohen me LDK-në dhe partnerët e koalicionit, në mënyrë që fjalët t’i shndërrojmë në vepra, të rreshtohen me ata që kujdesen dhe e ruajnë shtetin dhe pasurinë e tyre, me ata që dinë dhe dëshirojnë të bëjnë punë të mira.
“Podujeva dhe Llapi janë ndër kultivuesit më të devotshëm të frymës dhe filozofisë politike të Presidentit Rugova. Ata që nga dita e parë e themelimit nuk u larguan asnjë ditë të vetme nga fryma Rugoviane.
Presidenti Rugova i kishte gjithmonë përkrahës të fuqishëm llapjanët. Ata u besatuan me Rugovën 27 vite më parë, me projektin e LDK-së për të ndërtuar një Kosovë të lirë, të pavarur dhe demokratike”, ka thënë Mustafa.
als_Latn als_Latn als_Latn als_Latn als_Latn als_Latn